laion/Wikipedia-Exotic huggingface dataset:
אלפא רומיאו 159

אלפא רומיאו 159 (באיטלקית: Alfa Romeo 159) היא מכונית סלון, המוגדרת כמכונית קומפקטית, מתוצרת יצרנית הרכב האיטלקית אלפא רומיאו אשר יוצרה באיטליה בין השנים 2005–2011. 4 דלתות - סלון. 5 דלתות - סטיישן. מנוע בנזין. מנוע דיזל. הנעה קדמית 4x2. הנעה כפולה 4x4. "אלפא רומיאו 159" "אלפא רומיאו 159" "אלפא רומיאו 159" "אלפא רומיאו 159" - סטיישן "אלפא רומיאו 159" - סטיישן "אלפא רומיאו 159" - מבט לתא הנהג ולוח מחוונים "אלפא רומיאו 159" - ניידת משטרה "אלפא רומיאו 159" - ניידת משטרה "אלפא רומיאו 159" - ניידת משטרה של משטרת פולין "אלפא רומיאו 159" - ניידת משטרה בתצורת סטיישן "אלפא רומיאו 159" - ניידת משטרה בתצורת סטיישן אלפא רומיאו אלפא רומיאו 155 אלפא רומיאו 166 מדיה וקבצים בנושא אלפא רומיאו 159 בוויקישיתוף אתר האינטרנט הרשמי של אלפא רומיאו 159 (באנגלית) אלפא רומיאו 159, סרטון באתר יוטיוב "אלפא רומיאו 159" 1,750 סמ"ק טורבו autoblog.it/post/19125/alfa-romeo-159-1750-tbi "אלפא רומיאו 159" automoto.it/catalogo/alfa-romeo/159 "אלפא רומיאו 159" - מפרט טכני automobile-catalog.com/model/alfa_romeo/159 "אלפא רומיאו 159" - מפרט alfaromeopress.com/download/SYSTEM_ARCHIVIO/GRUPPO01~09_SCHEDE_TECNICHE "אלפא רומיאו 159" auto-data.net/en/alfa-romeo-159
טיסה 052 של אוויאנקה

טיסה 052 של אוויאנקה הייתה טיסה של חברת אוויאנקה שיצאה מבוגוטה שבקולומביה לניו יורק והתרסקה במרחק קצר מיעדה. התאונה האווירית אירעה ב-25 בינואר 1990. טיסה 052 של אוויאנקה, חברת התעופה הקולומביאנית, המריאה משדה התעופה הבינלאומי בלימה לכיוון שדה התעופה מדיין בקולומביה. משם המשיכה הטיסה לנמל התעופה הבינלאומי ניו יורק קנדי. על המטוס מדגם בואינג 707 היו 158 נוסעים ואנשי צוות. המטוס המריא לכיוון ניו יורק. עם כניסתו למרחב האווירי של ניו יורק הורה מגדל הפיקוח לטייס לעכב את נחיתתו ולחוג באוויר בשל תנאי מזג אוויר קשים. בעקבות מזג האוויר נוצר עומס עצום במרחב האווירי של ניו יורק. לפי דיווחים מאותו לילה, אחד מכל חמישה מטוסים שניסה לנחות באזור מנהטן נאלץ לבצע הקפה נוספת מכיוון שהחטיא את המסלול. הטייסים שקלו לפנות ליעד חלופי בבוסטון, ושיערו שיצליחו לנחות בשלום. לאחר 77 דקות המתנה, עם מכלי דלק כמעט ריקים, נתן מגדל הפיקוח לטיסה 052 אישור נחיתה במסלול 22L. כשהנמיך המטוס לגובה 500 מטרים מהקרקע הוא נקלע לרוחות חזקות שגרמו לו לסטות מהנתיב ולחרוג מהמסלול. צוות המטוס ניסה לבצע הקפה נוספת, אך לשווא. הדלק במכלים אזל והמטוס התרסק על לונג איילנד, כ-20 ק"מ בלבד משדה התעופה. 73 נוסעים ואנשי צוות נהרגו ו-85 נפצעו. מאחר שבמטוס אזל הדלק לא התלקחה אש בעת ההתרסקות וייתכן שבכך נמנעו אבדות נוספות. ועדת החקירה שהוקמה לחקר האסון קבעה שהגורם לאסון הוא טעות אנוש של הטייסים. אף על פי שטייסי אוויאנקה הזהירו ואמרו שהדלק עומד לאזול, הם לא הזכירו את המילה "מצב חירום" אפילו פעם אחת, כמקובל במצבים כאלה, ולכן קשה לדעת אם הפקחים היו מודעים למצב האמיתי של טיסה 052 בטרם ההתרסקות. הטייסים ביקשו רק אישור נחיתה בעדיפות גבוהה, וייתכן שחוסר שליטה מספקת באנגלית גרם להם לחשוב שמגדל הפיקוח מודע לגודל הסכנה. מדיה וקבצים בנושא טיסה 052 של אוויאנקה בוויקישיתוף תיק התאונה והיסטוריית המטוס של טיסה 052 של אוויאנקה, באתר Aviation Safety Network (באנגלית)
מיס טקסס ארצות הברית

מיס טקסס ארצות הברית (באנגלית: Miss Texas USA) היא תחרות יופי שנתית הנערכת בטקסס על מנת לבחור את נציגת טקסס לתחרות מיס ארצות הברית. המתמודדות בתחרות בדרך כלל זכו קודם לכן בתחרויות יופי מקומיות (כגון בתחרויות של ערי מגוריהן כמו מיס יוסטון), מ-1971 ועד 2009 התחרות שודרה בטלוויזיה בערוץ מקומי של טקסס. התחרות נערכה בערים שונות ברחבי טקסס כמו סן אנטוניו ואל פאסו. בתחרות מיס טקסס 1977 התארחה בטקס מיס תבל הישראלית רינה מור ובאותה שנה הזוכה בתחרות קימברלי טומס נהייתה לאחר מכן למיס טקסס הראשונה שהוכתרה גם כמיס ארצות הברית בשנת 1977. טקסס היא המדינה המצליחה ביותר בתחרות מיס ארצות הברית, מתוכה הגיעו תשע זוכות ובשנות השמונים מ-1985 ועד 1989 חמש מיס טקסס הוכתרו ברציפות גם כמיס ארצות הברית, דבר המכונה "האסים של טקסס", בנוסף מדי שנה כמעט בקביעות נציגת טקסס עולה לפחות לשלב חצי הגמר בתחרות. אתר האינטרנט הרשמי של מיס טקסס ארצות הברית Clipping from The Waco Citizen, Newspapers.com (באנגלית) Santa Cruz Sentinel 8 July 1977 — California Digital Newspaper Collection, cdnc.ucr.edu
שש - אמנון לוי

שש - אמנון לוי הייתה תוכנית אקטואליה יומית ששודרה בערוץ 13 בהנחיית אמנון לוי, החל מ-16 בינואר 2019 עד 11 במאי 2023. התוכנית משודרת בשידור חי, כאשר חלק מהראיונות מוקלטים מראש, בימי חול בשעה 17:55. התוכנית מכילה כתבות וראיונות בנושאי אקטואליה. אמנון לוי מנחה את התוכנית ארבע פעמים בשבוע וביום הנותר החליפה אותו אילה חסון (כאשר אז, התוכנית משודרת תחת השם שש - אילה חסון) אך כיום מתן חודורוב מגיש פעם בשבוע במקומה אבל שם התכנית נשאר שש - אמנון לוי גם כאשר שהוא מגיש. כחלק ממיזוג רשת וערוץ עשר ובניית לוח השידורים של הערוץ הממוזג הוחלט לעלות רצועת אקטואליה חדשה בשעות הערב. בחלק מרצועה זאת (המכונה "חמש שמונה") נותרה התוכנית "שש - אמנון לוי". התוכנית החליפה את התוכנית הוותיקה "לונדון את קירשנבאום" של ערוץ עשר ששודרה באותה שעה. ההחלטה להחליף את התוכנית "לונדון את קירשנבאום" בתוכניתו של אמנון לוי יצרה מהומה רבה וזכתה לביקורות שליליות רבות. ב-16 בינואר 2019 שודרה התוכנית הראשונה. ב-אפריל 2020 התכנית עברה לאולפני רשת 13 כחלק מעזיבת חדשות 13 את בית הורד. ב- 20 במאי 2020 שונתה האריזה הגרפית של התכנית, כחלק מהשינוי הגרפי של חדשות 13. ב-24 במאי 2020 התכנית התארכה ברבע שעה כחלק משינוי לוח השידורים של רשת 13. ב-4 במאי 2023 פורסם כי התוכנית תרד מהמסך בעקבות שינויים ברצועות הפרה-טיים ולוי יעבור להוביל את מהדורת חמש. ב-11 במאי 2023 שודרה התוכנית האחרונה. אתר האינטרנט הרשמי של שש - אמנון לוי שש - אמנון לוי, ברשת החברתית פייסבוק ביקורות שני ליטמן, אשה תפסה גבר צעיר? מבחינת אמנון לוי זה אייטם, באתר הארץ, 5 באוגוסט 2019 חיים לוינסון, למה בעצם יש לרב אמנון יצחק פינה קבועה אצל אמנון לוי?, באתר הארץ, 9 בדצמבר 2020 יסמין לוי, זו היתה בדיחת טוויטר, אמנון לוי שידרג אותה לאייטם חדשותי, באתר הארץ, 17 בנובמבר 2021 ענת ביין-לובוביץ', ‏אמנון לוי יגיש תוכנית יומית בערוץ הממוזג במקום ירון לונדון, באתר גלובס, 6 בדצמבר 2018 יריב אופנהיימר, לא לוותר על לונדון, באתר "ידיעות אחרונות", 10 בדצמבר 2018 אלון עידן, הורדת "לונדון את קירשנבאום" גרמה להיסטריה, ויש לכך סיבה טובה, באתר הארץ, 20 בדצמבר 2018
אלפא רומיאו 140A

אלפא רומיאו 140A (באיטלקית: Alfa Romeo 140A) הוא אוטובוס מתוצרת יצרנית הרכב האיטלקית אלפא רומיאו שיוצר בין השנים 1950–1958. יוצרו 149 יחידות. אוטובוסים עירוניים - 119 יחידות. אוטובוסים בינעירוניים - 30 יחידות. דגמי "אלפא רומיאו 140A" יוצרו עבור החברה לתחבורה ציבורית "Azienda Trasporti Milanesi" (אנ') אשר פעלה במילאנו ובמספר עיריות המקיפות את מילאנו. בין השנים 1950–1951 שלדת הרכב של הדגם "אלפא רומיאו 140A" יוצרה על ידי יצרנית המטוסים "SIAI-Marchetti" (אנ') (19 יחידות). מנוע קדמי. מנוע דיזל. מערכת היגוי - מימין. 2 דלתות כניסה. 2 מדרגות. גרסה קצרה (אוטובוס עירוני) - 32 מושבים. גרסה ארוכה (אוטובוס בינעירוני) - 46 מושבים. "אלפא רומיאו 140A", מודל 1950 הופיע בסרט האיטלקי "Il viale della speranza" (בתרגום לעברית: "שדרת התקווה") אשר הוקרן באיטליה בשנת 1953. אלפא רומיאו אלפא רומיאו 40A אלפא רומיאו 85A אלפא רומיאו 110A מדיה וקבצים בנושא אלפא רומיאו 140A בוויקישיתוף Stefano Salvetti, L'altra Alfa, Fucina Editore, Milano, 2014, ISBN 978-88-88269-38-2 רכבים אחרים שיוצרו על ידי "אלפא רומיאו" / ראו "אלפא רומיאו 140A" alfaromeo159.com/alfa/other-vehicles/buses-trucks-trolleybuses "אלפא רומיאו 140A" מודל 1950 בסרט האיטלקי "Il viale della speranza" imcdb.org/v652996
יובי תשומה כ"ץ

יובי תשומה-כ"ץ (באמהרית: Ye-wuv-mert=የውብምርት, פירוש: תוצרת טובה, נולדה ב-5 באפריל 1977) היא יזמית ופעילה חברתית, בעלת ניסיון רב בהדרכה ובעבודה קהילתית. מנחה במכון מנדל למנהיגות וברשת הירוקה. יובי נולדה באתיופיה ועלתה לישראל דרך סודאן בגיל 6 ב-"מבצע משה". ב-1998, עם סיום שירותה הצבאי כמורה חיילת, הדריכה במחנה קיץ של "רמה" בארצות הברית. לאחר חזרתה ארצה הצטרפה כמדריכה וכרכזת לתוכנית הרב-תרבותית בחברה להגנת הטבע, שם הדריכה במשך 7 שנים, וניהלה את בית הספר שדה "עירוני שורק" ברחובות. יובי פיתחה תוכניות להכשרת מנהיגים צעירים בקרב נוער בסיכון. למדה לתואר ראשון בלימודי ארץ ישראל וחינוך בשלוחה של אוניברסיטת בר-אילן באשקלון, וחינוך במכללת בית ברל. בשנת 2005 הייתה ממייסדי עמותת "חברים בטבע - העצמה קהילתית" המקימה גרעינים של יוצאי אתיופיה וישראלים ותיקים בשכונות שבהן ריכוז גדול של יוצאי אתיופיה, כדי לעודד צעירים מצליחים מהקהילה לגור בשכונות שבהן גדלו ולהוות מודל לחיקוי. כחלק מהקמת העמותה הייתה חברה ומנהלת גרעין ביישוב גדרה במשך שמונה שנים. "כשאנחנו עוברים לגור בשכונה זה כמו להכניס חמצן לתוך אינקובטור." יובי מדריכה סדנאות בנושאי זהות ודפוסי מחשבה במעבר בין תרבותי, הורות והנרטיב של הישראלים יוצאי אתיופיה, וכן חקלאות אורגנית גם במסגרת התוכנית של קרן קרב. על סיפור עלייתה של יובי נכתב הספר "עץ הסוכריות של יובי" (ב-2011 באנגלית, ב-2018 בעברית). יובי תושבת גדרה. בבחירות של 2013 נבחרה יובי כחברת מועצה. נשואה לניר ואם לארבעה ילדים. לאות הוקרה על פעילותה החברתית זכתה יובי ביום העצמאות 2011 להדליק משואה בטקס הממלכתי בהר הרצל, שנערך בסימן "ערבות הדדית". באותה שנה קיבלה את פרס ראש הממשלה ליזמות וחדשנות שלא למטרת רווח. ב-2011 זכתה בפרס מתנאל לעשייה קהילתית. בשנת 2018 נבחרה כאחת מ-30 נשות המופת של ישראל של ליידי גלובס. בשנת 2019 זכתה בתעודת "מנהיגה פורצת דרך" של פורום ירוסלם. בשנת 2021 קיבלה את אות אבירות מרכז פרס לשלום ולחדשנות. באותה שנה נבחרה כאחת מ-40 גיבורי השנה של קשת ומפעל הפיס. יובי תשומה, הדלקת משואה ביום העצמאות, סרטון בערוץ ""ניר כ"ץ"", באתר יוטיוב (אורך: 1:15), 4 באוקטובר 2011 יובי תשומה סרט קבלת פרס ראש הממשלה ליזמות וחדשנות, סרטון בערוץ ""אלדן קיי"", באתר יוטיוב (אורך: 2:37), 27 בנובמבר 2011 כוחו של יחיד – יובי תשומה (באנגלית), סרטון בערוץ ""הפדרציה הקהילתית היהודית של סן פרנסיסקו"", באתר יוטיוב (אורך: 1:34), 21 בפברואר 2012 אורלי גולדקלנג, ריאיון עם יובי תשומה כ"ץ, באתר ערוץ מאיר, 3 בפברואר 2014 גינה קהילתית גדרה – יובי תשומה, בתכנית נשים ערוץ 10, ספטמבר 2015, כתבה בערוץ ""חברים בטבע – העצמה קהילתית"", באתר יוטיוב (אורך: 9:34), 31 במאי 2017 עץ הסוכריות של יובי, סרטון בערוץ ""חברים בטבע – העצמה קהילתית"", באתר יוטיוב (אורך: 2:00), 6 בנובמבר 2018 יובי תשומה-וורקנך, שבע, ארץ אחרת, 30 בנובמבר 2005 יובי תשומה-כץ, איזה יוצא אתיופיה לא מכיר את ההרגשה הזו, שנכנסים לבית קפה ופתאום שקט?, באתר TheMarker‏, 15 בינואר 2014 יובי תשומה, מלכת שבא ואני, 929 - תנ"ך ביחד, 2 בספטמבר 2016 חברים בטבע להמן, א' ורפאלי, ר', 24/7 ישראלים מעוררי השראה, תל-אביב: מטר, 2018 תמר פרלשטיין קשדן, מחנכת, יזמית ופעילה חברתית: סל תרבות עם יובי תשומה–כץ, באתר www.makorrishon.co.il, ‏2018-03-16 שני אשכנזי, ‏נשות המופת של ישראל - "ליידי גלובס" בפרויקט מיוחד, באתר גלובס, 5 בדצמבר 2018 אבירות מרכז פרס לשלום ולחדשנות 2021, באתר www.peres-center.org גיבורי השנה של קשת ומפעל הפיס: הכירו את יובי תשומה כץ, באתר ‏מאקו‏, 19 באוגוסט 2021
IPhone OS 2

iPhone OS 2 היא הגרסה הבסיסית השנייה של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 1. גרסה זו הייתה הראשונה במערכת iOS שכללה את חנות היישומים של אפל - App Store המאפשרת התקנת יישומי צד-שלישי היישר מתוך מכשיר האייפון.‏ iPhone OS 2.2.1 הייתה הגרסה העדכנית האחרונה עבור מערכת iPhone OS 2. ב-17 ביוני 2009, הופצה הגרסה החדשה יותר בשם iPhone OS 3. iPhone OS 2 הפך לזמין בקרב משתמשי האייפון החל מה-11 ביולי 2008 בעוד שאפל הכריזה על דגם ה-iPhone 3G. מכשירים המופעלים על ידי iPhone OS 1 זכאים לעדכון מערכת ההפעלה המובנית לגרסה זו. התכונה הבולטת ביותר בגרסה השנייה של מערכת ההפעלה הניידת היא חנות ה-App Store, המאפשרת להביא למשתמשי ה-iPhone וה-אייפוד טאץ' יישומי צד-שלישי בנוסף ליישומים המובנים ב-iPhone OS. לפני הפרסום הציבורי של iPhone OS 2.0, אפל הכריזה על אירוע מרכזי שבה הודיעה על פתיחת ערכת הפיתוח של מערכת ההפעלה עבור מכשירי iPhone (בשמה המקוצר: "iPhone SDK") למפתחים. Text - שליחת הודעות SMS. לוח שנה תמונות מצלמה יוטיוב מניות מפות מזג אוויר שעון מחשבון פתקים הגדרות iTunes App Store טלפון דוא"ל Safari iPod (יישום המאפשר ניגון מוזיקה) ערך מורחב – App Store התכונה שאליה הושם דגש רב ב-iPhone OS 2 היא חנות ה-App Store. לפני הגעת התכונה הזו, הדרך היחידה שאיפשרה למשתמשי אייפון להתקין יישומי צד-שלישי הייתה פריצת המערכת, דבר שהביא להפסקת האחריות של אפל במכשיר שנפרץ באופן אוטומטי. כ-500 יישומים שונים היו זמינים להתקנה מתוך חנות ה-App Store שזה עתה נפתחה עבור משתמשי iPhone OS 2, אם כי כמות היישומים בחנות גדלה מאז פתיחתו. נכון לשנת 2016, ה-App Store מכיל יותר מ-2 מיליון יישומים להתקנה במכשירי iOS. היישום עבור דואר אלקטרוני עבר מהפך לאחר עדכון ה-iPhone OS 2, כמו גם חל שיפור בשירות העברת הדואר למשתמשים ביישום. נוספה אף תמיכה בהצגת קובצי Microsoft Office, וכן גם בהצגת קובצי iWork. תכונות נוספות כוללות אף תמיכה ב"עותק מוסתר", מחיקת מספר הודעות בו-זמנית והיכולת לבחור בהודעות בתיבת הדואר היוצא. סמליל מסך הבית של יישום אנשי הקשר התחדש בעדכון ה-iPhone OS 2 והוא מוצג בעיצובו החדש רק למשתמשי אייפוד טאץ'. עם זאת, נוספה האפשרות לחיפוש אנשי הקשר באמצעות תיבת חיפוש מתאימה המקלה על הדפדוף ברשימה ואף נוספה אפשרות להצגת אנשי קשר שנשמרו בכרטיס ה-SIM שהותקן ב-אייפון. תכונות חדשות נוספו ליישום המפות בעדכון ה-iPhone OS 2.2. בין התכונות שנוספו נכללות הנוכחות Google Street View - תצוגת רחוב שנמצאת בגוגל מפות, חיפוש אחר מסלולים תוך שימוש בתחבורה ציבורית או תוך הליכה רגלית והיכולת להציג את הכתובת של סמן שהורד על גבי המפה. בעת שהמכשיר מוטה לרוחב תצוגת המחשבון משתנה למחשבון מדעי הכולל פונקציות רבות יותר. עם זאת, סמליל מסך הבית של היישום עודכן. יישום ההגדרות מאפשר כעת להפעיל מחדש את חיבור ה-Wi-Fi בעת שהמכשיר נכנס לפני כן למצב טיסה. אפשרות נוספת היא הפעלה או כיבוי של שירותי המיקום היישר מתוך היישום. משתמשי אייפוד טאץ' דרושים לשלם 9.95 דולרים לצורך השגת עדכון ה-iPhone OS 2, בעוד שמשתמשי iPhone מקבלים אותו בחינם. אייפון אייפון (הדור הראשון) אייפון (הדור השני) אייפוד טאץ' אייפוד טאץ' (הדור הראשון) אייפוד טאץ' (הדור השני) מדיה וקבצים בנושא IPhone OS 2 בוויקישיתוף iPhone OS 2 מתוך Wayback Machine (הועבר לארכיון ב-12 בספטמבר 2008) (באנגלית) גולסון, ג'ורדן (13 ביוני 2016). "Apple's App Store now has over 2 million apps".‏ The Verge.
ספרטקס יורמלה

FK ספרטקס הוא מועדון כדורגל לטבי מהעיר יורמלה. המועדון נוסד בשנת 2007 וכבר בשנת 2012, הוא סיים במקום השלישי בליגת המשנה הלטבית ולאחר ניצחון בפלייאוף העלייה על JFK אולימפס, הוא העפיל לליגת העל הלטבית. בהמשך הוא פעמיים כה באליפות. מועדון הכדורגל ספרטקס יורמלה נוסד בתחילת שנת 2007 והחל את פעילותו בליגה הלטבית השלישית. הקבוצה זכתה באליפות ליגת המשנה השנייה כבר בשנה הראשונה לקיומה. ארבע העונות הבאות של הקבוצה היו בליגת המשנה הלטבית. בשנת 2011, המועדון רשם את ההישג הגדול ביותר בתולדותיו, כשסיים במקום השלישי בליגה, מתחת ל-FS מטה ולליאפייס מטאלורגס. מאחר שקבוצות מילואים לא יכולות להעפיל לליגה הבכירה, ספרטקס הגיעה למשחקי פלייאוף העלייה נגד JFK אולימפס, שבו ניצחה בתוצאה 4-1 בסיכום שני המשחקים והעפילה לליגת העל. מאז שנת 2012, ספרטקס יורמלה משחקת בליגת העל הלטבית. ספרטקס סיימה את עונתה הראשונה בליגת העל הלטבית במקום החמישי בטבלה. בשנים 2016 ו-2017 המועדון זכה באליפות הליגה. ליגת העל הלטבית: זכייה (2): 2016, 2017 ליגת המשנה השנייה הלטבית: זכייה (1): 2007 אתר האינטרנט הרשמי של ספרטקס יורמלה (בלטבית) ספרטקס יורמלה, ברשת החברתית פייסבוק ספרטקס יורמלה, ברשת החברתית אקס (טוויטר) פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
אנה סאסו

אנה סאסו (בקרואטית: Ana Sasso; נולדה בשנת 1963) היא דוגמנית קרואטית. סאסו נולדה בספליט שהייתה אז חלק מיוגוסלביה, לאחר סיום התיכון החלה בקריירת דוגמנות. ב-1982 קיבלה הצעה להשתתף בתחרות "מיס יוגוסלביה" לאחר שאחד המארגנים הראשיים של התחרות גילה אותה, היא נענתה להצעה וחודשיים לאחר מכן הוכתרה בתואר "מיס יוגוסלביה". בתחרות מיס עולם 1982 עלתה לשלב חצי הגמר. היא השתתפה במדינתה בפרסומת למי סודה של חברת "Pipi" לצד איוואן שולה. בנוסף, דגמנה בפריז ובמילאנו. ב-1983 עשתה קולות רקע לאלבומה של הלהקה היוגוסלבית "Dʼ Boys". סאסו הייתה אחת ממלכות היופי הידועות ביוגוסלביה ונחשבה כסמל ליופי נשי.[דרוש מקור] ב-2005 התחתנה עם עורך דין מהעיר ספליט והתגרשה שנה לאחר מכן. אנה סאסו, ברשת החברתית אינסטגרם אנה סאסו, במסד הנתונים הקולנועיים IMDb (באנגלית) אנה סאסו, באתר Discogs (באנגלית) "FOTO: Ana Sasso ima 48 godina i savršeno tijelo". Net.hr. 2010 "Ana Sasso, 19-godisnja splicanka". Yugopapir.com ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טאבו

האם התכוונתם ל... איסורים טאבו (סוציולוגיה) – איסור חברתי. עניין שיש הסכמה כללית שלא לעסוק בו טאבו (פולינזיה) – איסור המוטל על מגע עם אדם או חפץ, מסיבות אישיות, כלכליות ומדיניות בחברה הפולינזית רישום קרקעות רישום זכויות במקרקעין בישראל – ידוע בשם הערבי טַאבּוּ (طابُو) או הטורקי טאפו (tapu) מרשם המקרקעין בישראל - המכונה אף הוא "טאבו" בעקבות שיטת רישום הזכויות במקרקעין תרבות ואמנות טאבו (תוכנית טלוויזיה ישראלית) – תוכנית מציאות תיעודית קומית בהנחיית חנוך דאום טאבו (מחזמר) – מחזמר זוכה פרס טוני טאבו (סדרת טלוויזיה) – סדרת טלוויזיה בריטית טאבו (סרט) – סרט קולנוע תיעודי ישראלי אודות עמוס גוטמן בבימויו של שאולי מלמד אישים טאבו (ראפר) (ג'יימי לואיס גומז, יליד 1975) – ראפר אמריקאי, מסולני להקת בלאק אייד פיז טאבו (שחקנית) (טבאוסום פטימה האשמי, ילידת 1971) – שחקנית קולנוע הודית
IPhone OS 3

iPhone OS 3 היא הגרסה הבסיסית השלישית של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 2. היא הוכרזה ב-17 במרץ 2009 והופצה לקהל הנרחב ב-17 ביוני 2009. ב-12 ביוני 2010, הופצה הגרסה החדשה יותר בשם iOS 4, אשר שמה הוחלף מ-iPhone OS ל-iOS.‏ iPhone OS 3 הייתה הגרסה האחרונה שנשאה את השם iPhone OS. iPhone OS 3 הוסיפה את לחצני ה"גזור, העתק והדבק", המאפשרים למשתמשים להעביר תוכן באופן הזהה למתבצע במחשבים אישיים. היא אף הוסיפה את Spotlight, תכונת חיפוש המאפשרת למשתמשים לחפש תכנים המאוחסנים במכשיר, כגון אנשי קשר, דואר אלקטרוני או יישומים. מסך הבית התרחב באופן המאפשר למשתמשים להוסיף עד 11 דפים, דבר המאפשר ריכוז של 180 יישומים בסך-הכל. יישום הודעות הטקסט קיבל תמיכה ב-MMS - שירות המאפשר למשתמשים לשלוח תוכני מדיה כגון תמונות, סרטי וידאו וקובצי שמע, בעוד שהמצלמה ב-iPhone 3GS הוסיפה אפשרות לביצוע הקלטות וידאו ויישום חדש בשם "תזכורות קוליות" מאפשר לבצע הקלטות קול ולשומרן באחסון המכשיר להאזנה בזמן מאוחר יותר. iTunes App Store Text - שליחת הודעות SMS. לוח שנה תמונות מצלמה יוטיוב מניות מפות מזג אוויר שעון מחשבון פתקים הגדרות תזכורות קוליות טלפון דוא"ל Safari iPod (יישום המאפשר ניגון מוזיקה) iPhone OS 3 הוכרזה ב-17 במרץ 2009, לצד גרסת בטא אשר הייתה זמינה למפתחים שגם היא הוכרזה באותו יום. iPhone OS 3 הופצה באופן רשמי ב-17 ביוני 2009. iPhone OS 3 הוסיפה את האפשרות להעביר תוכן באמצעות לחצני "גזור, העתק והדבק" המופיעים עם ביצוע הקשה כפולה על טקסט המופיע על גבי המסך. לחצן "הדבק" יופיע לאחר שתוכן נשמר בזיכרון המכשיר תוך שימוש באחד הלחצנים האחרים ומאפשר את העברת התוכן הנשמר לתוך אזור מסומן. Spotlight היא תכונת חיפוש המתפרסת לאורך המערכת המותקנת במכשיר והמסייעת למשתמשים לחפש במכשירם אחר אנשי קשר מסוימים, הודעות דואר אלקטרוני, אירועים בלוח השנה, קובצי מולטימדיה, יישומים ועוד. התכונה נגישה על ידי החלקת האצבע ימינה מתוך מסך הבית. iPhone OS 3 מרחיבה את הכמות המרבית של הדפים המופיעים במסך הבית עד ל-11 דפים, ובכך לרכז בסך הכל 180 יישומים. יישום ההודעות קיבל תמיכה בשירות MMS‏ (Multimedia Message Service שירות הודעות מולטימדיה), דבר המאפשר למשתמשים לשלוח ולקבל הודעות הכוללות אף תוכני מולטימדיה כגון תמונות, אנשי קשר, מיקומים, הקלטות קול וסרטי וידאו. המצלמה ב-iPhone 3GS תומכת בביצוע הקלטות וידאו. iPhone OS 3 הוסיפה ליישום התמונות את האפשרות להעתיק תמונות המאוחסנות במכשיר ואף את היכולת למחוק מספר תמונות בבת-אחת. iPhone OS 3 הוסיפה יישום חדש בשם "תזכורות קוליות" המאפשר למשתמשים לבצע הקלטות קול ולשומרן באחסון המכשיר להאזנה בזמן מאוחר יותר. מדיה וקבצים בנושא IPhone OS 3 בוויקישיתוף iPhone OS 3 מתוך Wayback Machine (הועבר לארכיון ב-18 באוגוסט 2009) (באנגלית) פאטל, נילאי (ה-7 ביוני 2010). "iPhone OS 4 renamed iOS 4, launching June 21 with 1500 new features".‏ Engadget. AOL. בדיקה אחרונה ב-20 ביולי 2017. טופולסקי, ג'ושוע (ה-17 במרץ 2009). "Live from Apple's iPhone OS 3.0 preview event".‏ Engadget. AOL. בדיקה אחרונה ב-20 ביולי 2017. סליבקה, אריק (ה-17 ביוני 2009). "Apple Releases iPhone OS 3.0 for iPhone and iPod Touch".‏ MacRumors. בדיקה אחרונה ב-20 ביולי 2017. כהן, פיטר (ה-8 ביוני 2009). "iPhone OS 3.0 Coming on June 17".‏ PC World. International Data Group. בדיקה אחרונה ב-20 ביולי 2017.
גד סעד

גד סעד (בערבית: جاد سعد, באנגלית: Gad Saad; נולד ב-13 באוקטובר 1964) הוא פסיכולוג אבולוציוני יהודי-קנדי, יליד לבנון. מרצה בפקולטה למנהל עסקים ג'ון מולסון באוניברסיטת קונקורדיה. ידוע בשל יישום עקרונות של פסיכולוגיה אבולוציונית על שיווק והתנהגות צרכנים. חוקר מדעי פסיכולוגיה התנהגותית צרכנית ושיווק וצריכה דרוויניסטית (2008–2018) ובעל בלוג במגזין "Psychology Today" בשם "Homo Consumericus". סעד נולד ב-1964 בביירות, לבנון למשפחה יהודית שהיגרה מדמשק, סוריה. משפחתו נמלטה ממלחמת האזרחים בלבנון למונטריאול, קוויבק, קנדה באוקטובר 1975. אחיו הבכור, דויד סעד, הוא ג'ודוקא שהתחרה באולימפיאדת מונטריאול (1976). סעד סיים תואר ראשון במתמטיקה ומדעי המחשב ותואר שני במנהל עסקים מאוניברסיטת מקגיל, תואר שני ודוקטורט מאוניברסיטת קורנל. סעד משמש כפרופסור לשיווק באוניברסיטת קונקורדיה משנת 1994. בזמן הזה שימש כפרופסור אורח באוניברסיטת קורנל, דארטמות' קולג' ואוניברסיטת קליפורניה באירוויין. הוא עורך משנה בעיתון היומי "Evolutionary Psychology", ומשמש כמנחה ב-"Centre for Inquiry Canada". אחד ממחקריו של סעד מתמקד בהשפעת הורמונים על צרכנים והחלטות. מחקר נוסף מתמקד בהבדלים בין גברים לנשים במתן מתנות. The Consuming Instinct: What Juicy Burgers, Ferraris, Pornography, and Gift Giving Reveal About Human Nature Evolutionary Psychology in the Business Sciences The Evolutionary Bases of Consumption The Parasitic Mind מדיה וקבצים בנושא גד סעד בוויקישיתוף אתר האינטרנט הרשמי של גד סעד גד סעד, ברשת החברתית אקס (טוויטר) גד סעד, סרטונים בערוץ היוטיוב גד סעד, ברשת החברתית Goodreads ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טיסה 434 של פיליפין איירליינס

טיסה 434 של פיליפין איירליינס הייתה טיסת נוסעים שהמריאה ב-11 בדצמבר 1994 מפסאי שבפיליפינים, עצרה עצירת ביניים בסבו ומספר שעות לאחר עצירת הביניים נחתה נחיתת חירום בעקבות פצצה שהתפוצצה במטוס, ופערה חור בדופן המטוס. את רוב עוצמת הפגיעה, ספג ההרוג היחיד. כמו כן, נפצעו עשרה נוסעים נוספים בדרגות חומרה שונות. קברניט המטוס, הצליח להשתלט על המצב והנחית את המטוס בשלום באוקינאווה. מבצע הפיגוע, רמזי יוסף, שעלה לטיסה בזהות בדויה בתור "ארמלדו פורלאני", כתיב שגוי של חבר בית הנבחרים האיטלקי, ארנלדו פורלאני, שכיהן בשנים שקדמו לפיגוע כראש ממשלת איטליה וכן בתפקידי שר במשרדי החוץ והביטחון. רמזי יוסף, מבצע הפיגוע, הרכיב את הפצצה מניטרוגליצרין שהסווה בתור תמיסת מלח לעדשות מגע. שעון היד הדיגיטלי של יוסף שימש כטיימר ושאר החלקים הוסתרו בנעליו, באופן כזה שלא התגלו בבידוק הביטחוני בנמל התעופה. יוסף הרכיב את הפצצה בשירותים, הטמין אותה מתחת למושבו וירד בעצירת ביניים. מספר שעות לאחר עצירת הביניים, בה ירד יוסף, התפוצצה הפצצה ופערה חור במטוס, גרמה למותו של נוסע וכן לפצועים אחדים. הפיגוע היה ניסיון מבצעי על מנת לבדוק את הפצצה, שעתידה הייתה לשמש להפלת 11 כלי טיס, כחלק מתוכנית בוז'ינקה. ערך מורחב – תוכנית בוז'ינקה תוכנית בוז'ינקה (בערבית: بجنكة, בטאגאלוג: Oplan Bojinka) הייתה ניסיון לסדרת פיגועי טרור אותם תכנן רמזי יוסף, אשר נעזר בדודו, ח'אלד שיח' מוחמד. התוכנית כללה שלושה שלבים. תחילה, תוכננה התנקשות באפיפיור, יוחנן פאולוס השני, בעת ביקורו בפיליפינים. לאחר מכן, 11 מטוסי נוסעים יפוצצו בדרכם מאסיה לארצות הברית. בשלב האחרון של התוכנית, ירוסק מטוס לתוך מטה הCIA בווירג'יניה. בכך, קיוו המתכננים לגרום להשבית את תנועת המטוסים ברחבי העולם ולגרום לאלפי הרוגים. התוכנית סוכלה לאחר ששריפה שפרצה בדירה בפיליפינים, משכה את תשומת ליבם של הרשויות. בדירה זו נתפס מידע רב על התוכנית, כמו גם מטעני החבלה שנבנו לצורך ביצוע התוכנית. התוכנית סוכלה לאחר מכן, ורמזי יוסף נתפס לאחר מצוד נרחב ונשפט על הפיגוע במגדלי התאומים (1993) וכן על פיגועים נוספים שתכנן ויזם. תיק התאונה והיסטוריית המטוס של טיסה 434 של פיליפין איירליינס, באתר Aviation Safety Network (באנגלית) Raymond Bonner and Benjamin Weiser, Echoes of Early Design to Use Chemicals to Blow Up Airliners, The New York Times, August 11, 2006 - כתבה בעיתון הניו יורק טיימס העוסקת בהיסטוריה המוקדמת של שימוש בכימיקלים על מנת לפוצץ כלי טיס. חאלד שייח מוחמד היה המתכנן הראשי של פיגועי 11 בספטמבר, שהתרחשו מספר שנים לאחר מכן